Pielikums

Vecpiebalgas novada domes 2017.gada 28.decembra lēmumam Nr.9, protokols Nr.26

**Grozījumi Vecpiebalgas novada pašvaldības Darba samaksas un sociālo garantiju nolikumā**

1. Deputātu darba samaksas noteikšanas kārtība un apmērs
   1. Atlīdzības apmēru mēnesī un stundu apmaksas likmi deputātiem par piedalīšanos Domes un komiteju sēdēs, komisijās, darba grupās, kā arī par citu deputāta pienākumu pildīšanu, nosaka ar Domes lēmumu.
   2. Domes deputātiem, kuri neieņem algotu amatu pašvaldībā, par piedalīšanos Domes un komiteju sēdēs, komisijās, darba grupās, maksimālais apmaksājamo stundu skaits ir 40 stundas mēnesī. Apmaksu veic saskaņā ar Domes lēmumā noteikto stundu apmaksas likmi, tādējādi, lai apmaksa nepārsniegtu Centrālās statistikas pārvaldes oficiālajā statistikas paziņojumā publicēto valstī strādājošo aizpagājušā gada mēneša vidējās darba samaksas apmēru, kas noapaļots pilnos euro, piemērojot koeficientu 1,1.
   3. Domes deputātam, kurš nav piedalījies attiecīgajā mēnesī nevienā domes vai komitejas sēdē, atlīdzība netiek izmaksāta
   4. Domes pastāvīgo komiteju priekšsēdētājiem netiek noteikta atsevišķa samaksa par komiteju vadīšanu.
   5. Domes deputātu darba laika uzskaiti veic Domes sekretāre un to apstiprina domes priekšsēdētājs. Darba laika atskaitē iekļauj domes komiteju, komisiju un darba grupu sēžu apmeklējumu.
   6. Kontroli pār deputātu uzskaitītā darba laika atbilstību reālajam izlietojumam un atlīdzības aprēķina pareizību veic priekšsēdētājs.
   7. Domes deputātiem Dome sedz zināšanu apguves mērķim paredzētus līdzekļus atbilstoši budžetā iekļauto līdzekļu apmēram.

Novada domes

priekšsēdētājs: I.PUTNIŅŠ